O territorio d'o prebostato incluyiba toda a val de Berchtesgaden, que corresponde a o que hue serían os municipios de Berchtesgaden, Bischofswiesen, Marktschellenberg, Ramsau bei Berchtesgaden y Schönau am Königssee, encara que ocasionalment a suya churisdicción s'estendilló sobre bellas arias situadas difuera d'iste territorio. Por ixas envueltas os centros d'o prencipato yeran os mercaus de Berchtesgaden y Schellenberg y a vicaría de Ramsau, mientres que o territorio s'organizaba en unidatz administrativas ditas Gnotschaften.